La UB disposa de la plataforma docent institucional "Campus Virtual UB" com a suport a la docència i l'aprenentatge.
A la plataforma s'ha integrat l'eina per crear videoconferències BB Collaborate Ultra amb un màxim de 250 estudiants per sessió, i possibilitat de gravar la sessió, fer grups, compartir pissarres digitals o documents i qualificar les interaccions de l'estudiantat, que accedeix clicant a l'enllaç que el professor publica al Campus Virtual del seu curs.
La UAB compta amb un Campus Virtual, una plataforma informàtica d'ús docent, basada en Moodle, que proporciona un Entorn Virtual d'Aprenentatge per vehicular els estudis no presencials.
La UPC disposa de l'Atenena-Campus Virtual.
A més, té traspassat el correu de l'estudiantat a Gsuite i està facilitant via hangout, i altres eines disponibles, la docència online amb una capacitat de fer unes 4.000 VPN simultànies.
L'estudiantat de la UPF disposa d'un espai virtual de docència de cada assignatura (Aula Global) i d'una plataforma d'aplicacions virtualitzades (MyApps) que permet la utilització de les aplicacions que necessiten des de qualsevol dispositiu.
Tambe s'ha habilitat un web amb eines i recomanacions per a la docència i l'avaluació no presencial.
La URL desenvolupa l'activitat docent en formats en línia mitjançant el reforçament de les diferents estratègies, sistemes i recursos tecnològics ja presents i actius en els respectius entorns i campus d'aprenentatge virtual de cada Facultat.
La UdL compta amb el campus virtual Sakai com a suport a la docència i l'aprenentatge.
El campus virtual té una capacitat de 4.000 accessos simultanis i integra diferents eines per facilitar la docència on-line com són els fòrums, tests, activitats, recursos, xats i videoconferències.
A més, ofereix video-tutorials de funcionament del campus virtual i de les seves eines.
La docència online a la UdG es realitza majoritàriament a través de Moodle.
S'està enllaçant l'aplicació GoogleMeet amb Moodle per facilitar la comunicació entre el professor i els estudiants.
A la URV s'ha duplicat la capacitat del Moodle (programari de codi lliure que crea entorns virtuals d'ensenyament i aprenentatge) i s'ofereixen Webminars de formació on-line.
S'ha posat a disposició dels estudiants un document d'Orientacions i eines per mantenir l'estudi a distància.
La universitat virtual catalana fa docència en línia de manera habitual i totes les eines d'aprenentatge així com els laboratoris són virtuals.
En aquests moments, ha posat en obert un repositori de recursos d'aprenentatge accessibles a tota la ciutadania.
Universitat de Vic - Universitat Central de Catalunya (UVic-UCC)
La formació acadèmica de la Uvic-UCC s'ha traslladat a les aules del campus virtual on l'estudiantat té accés a les aules virtuals (via moodle), al correu electrònic i a comunicacions d'interès, entre d'altres serveis.
La docència de la UIC se segueix impartint de forma virtual i cada facultat, d'acord amb els professors, indica com cal procedir amb les diferents assignatures i amb el seguiment de la matèria.
Blackboard és l'eina bàsica per vehicular la docència no presencial, així com la comunicació entre el professorat i l'alumnat en cada assignatura.
Per reforçar el procés d'aprenentatge es compta amb les aplicacions Blackboard Collaborate Ultra i Teams (Office 365) per realitzar docència en streaming.
El professorat responsable de cada assignatura ha elaborat un pla de treball setmanal adaptat perquè l'alumnat continuï tenint una orientació clara i precisa sobre com procedir durant aquesta període d'emergència.
La majoria d'universitats presencials ofereixen aquest tipus d'ensenyament online.
Els MOOC Massive Open Online Courses són cursos en línia, oberts, massius i gratuïts.
Aquests cursos solen tenir una durada d'entre quatre i sis setmanes i impliquen una dedicació setmanal recomanada no superior a les tres hores.
Ha creat dos espais virtuals, " La UAB respon " i " Col·laboració amb els mitjans ", amb vídeos i articles d'opinió de professorat i personal de recerca relacionats amb el coronavirus, els seus efectes psicològics i socials i eines per contrarestar-los.
La finalitat d'ambdós apartats és posar a l'abast de la comunitat universitària i de la població en general les aportacions divulgatives del personal docent i de recerca de la UAB en relació amb la pandèmia.
LA UOC disposa d'un espai d'aprenentatge en obert on es poden consultar materials docents, llibres, capítols de llibre, articles de recerca, etc. de tots els àmbits de coneixement.